2021. október 13.

Sárvár Város Önkormányzata

Sajtóközlemény

**Csapadékvíz elvezetési program Sárváron.**

Sárvár Város „Belterületi csapadékvíz elvezetésével megvalósuló települési környezetvédelmi infrastrukturális fejlesztés Sárváron” című TOP-2.1.3-16-VS1-2021-00020 pályázati kódszámú Európai Uniós pályázat keretében fejleszti a város érintett területein a csapadékvíz elvezető rendszerét.

Sárvár Város Önkormányzata településfejlesztési stratégiájában kiemelt jelentőséggel bír a csapadékvíz elvezető rendszerek fejlesztése. A beruházás vízjogi létesítési engedélyének száma: 36800/2922-6/2021.

A Projekt megvalósítására konzorciumi együttműködési megállapodást kötött Sárvár Város Önkormányzata (mint konzorcium vezető) a Vas Megyei Önkormányzati Hivatallal a projektmenedzsmenti feladatok ellátása céljából.

A projekt keretében megvalósítani tervezett fejlesztések a következők:

A Sárvár, Vágóhídi-árok csapadékvíz átemelőjének építése és a Vágóhídi-árok Deák Ferenc utca és tervezett átemelő közötti szakaszának a rekonstrukciója kapcsán tervezett beavatkozások a következők:

* Tervezett egy csapadékvíz átemelő, mely a Gyöngyös-patak mellé telepítendő. Feladata a CS-1 jelű csapadékcsatorna (továbbiakban: csapadékcsatorna) által szállított csapadékvizek fogadása és átemelése a befogadó Gyöngyös-patakba. A műtárgy mélysége 5,35 m. A műtárgyba 2 db nedves aknás szivattyú kerül elhelyezésre, melyek önálló acél nyomócsövön keresztül emelik át a csapadékvizeket a befogadóba. A befogadó medrét, annak védelme érdekében a nyomócsövek becsatlakozásaitól 5-5 m hosszban, a teljes szelvényben vízépítési terméskőből mederburkolattal kell ellátni.
* A csapadékcsatorna a csapadékvíz átemelő műtárgytól indul, majd a Fekete-híd utca északi padkájában halad, keresztezi az út burkolatát és a kiemelt szegély mellett halad tovább a Deák Ferenc utcáig. Az áruház mellett elérve a meglévő csapadékcsatornát. A Fekete-híd utcai szakaszán az iránytörésekbe és a meglévő víznyelőaknák helyére új tisztítóaknák épülnek feladatuknak megfelelő fedlapokkal. A Deák Ferenc utcában aztán déli irányba fordul és az útburkolat keleti oldalán halad a meglévő O80 beton csapadékcsatornáig. Itt a meglévő csatorna átkötése érdekében szintén egy tisztítóaknát kell építeni. Ugyancsak ebbe az aknába kerül átkötésre az áruház parkolójában üzemelő csapadékcsatorna. A tervezett tisztítóaknák O100 cm belméretű, előregyártott betonelemekből épülhetnek O600 mm átmérőjű, D400 terhelési osztályú tömör, vagy vízbeeresztős öv. fedlapokkal.

Támogatási szerződésben megítélt és elnyert támogatás összege: 299.990.000,- forint.

A támogatás intenzitása a Projekt elszámolható összköltségének 100 %-a

A projekt megvalósítási időszakának kezdő időpontja: 2021.09.01.

A projekt befejezésének határideje 2022.11.30.

A kivitelezés időszaka várhatóan 2021. október - 2022. szeptember

Kivitelező: TIA 2002 Építőipari Tervező, Kivitelező és Kereskedelmi Kft. (9600 Sárvár, Sótonyi út 13.)

További információ [www.sarvarvaros.hu](http://www.sarvarvaros.hu) oldalon található vagy Szekér Gabriella projektmenedzsertől szeker.gabriella@vasmegye.hu email címen kérhető.